CELEX: 62021CN0652
Language: lv
Date: 2021-10-22 00:00:00
Title: Lieta C-652/21: Lūgums sniegt prejudiciālu nolēmumu, ko 2021. gada 22. oktobrī iesniedza Juzgado de Primera Instancia e Instrucción n° 2 – León (Spānija) – ACNC/Unicaja Banco, SA

27.6.2022   
            
            
               LV
            
            
               Eiropas Savienības Oficiālais Vēstnesis
            
            
               C 244/10
            
         
      Lūgums sniegt prejudiciālu nolēmumu, ko 2021. gada 22. oktobrī iesniedza Juzgado de Primera Instancia e Instrucción no 2 – León (Spānija) – ACNC/Unicaja Banco, SA
      
      (Lieta C-652/21)
      (2022/C 244/13)
      Tiesvedības valoda – spāņu
      
         Iesniedzējtiesa
      
      
         Juzgado de Primera Instancia e Instrucción no 2 – León
      
      
         Pamatlietas puses
      
      
         Prasītāja: ACNC
      
      
         Atbildētāja: Unicaja Banco, SA
      
      
         Prejudiciālie jautājumi
      
      
                  1)
               
               
                  Vai ir uzskatāms, ka Padomes Direktīvas 93/13/EEK (1993. gada 5. aprīlis) par negodīgiem noteikumiem patērētāju līgumos 6. panta 1. punktam atbilst tas, ka pilnīgas atlīdzināšanas pienākums ir izpildīts jau ar to summu atmaksu, kuras ir nepamatoti samaksātas saskaņā ar negodīgu noteikumu? Vai tomēr tas ir uzskatāms par izpildītu tikai tad, ja šīm summām ir pieskaitīti to radītie attiecīgie likumiskie procenti, kā tas ir noteikts valsts tiesībās?
               
            
                  2)
               
               
                  Ja atbilde par likumisko procentu iekļaušanu pilnīgā atlīdzināšanā ir apstiprinoša:
                  
                              2.1.
                           
                           
                              Vai ar Padomes Direktīvas 93/13/EEK (1) (1993. gada 5. aprīlis) par negodīgiem noteikumiem patērētāju līgumos 6. panta 1. punktu un 7. panta 1. punktu netiek pieļauti valsts tiesību civilprocesa principi – dispozitivitātes princips un princips par sprieduma atbilstību petitum, ja prasības petitum nav prasīts pilnībā atmaksāt likumiskos procentus, kuri uzkrājušies par summām – atlīdzināšanas priekšmetu?
                           
                        
                              2.2.
                           
                           
                              Vai ar Padomes Direktīvas 93/13/EEK (1993. gada 5. aprīlis) par negodīgiem noteikumiem patērētāju līgumos 6. panta 1. punktu un 7. panta 1. punktu netiek pieļauts tas, ka valsts tiesa izspriež atbilstoši petitum, kurā nav pieprasīti visi likumiskie procenti, ko radījušas summas – atlīdzināšanas priekšmets?
                           
                        
                              2.3.
                           
                           
                              Vai ar Padomes Direktīvas 93/13/EEK (1993. gada 5. aprīlis) par negodīgiem noteikumiem patērētāju līgumos 6. panta 1. punktā noteikto efektivitātes principu netiek pieļauts tas, ka valsts tiesa atsakās piešķirt daļu no procentiem, ko radījušas minētās summas – atlīdzināšanas priekšmets, ja prasītājs tos nav pieprasījis?
                           
                        
                              2.4.
                           
                           
                              Vai Padomes Direktīvas 93/13/EEK (1993. gada 5. aprīlis) par negodīgiem noteikumiem patērētāju līgumos 6. panta 1. punktā noteiktie efektivitātes un pilnīgas atlīdzināšanas principi atļauj vai pieprasa valsts tiesai nolemt kvantitatīvi paplašināt petitum līdz prasītāja nepieprasītajām summām pilnīgas atlīdzināšanas izpildei, ieskaitot minētajā petitum neiekļautos likumiskos procentus, ja tas tiek darīts patērētāja labā?
                           
                        
            
                  3)
               
               
                  Ja atbilde uz 2.4. jautājumu ir noliedzoša, vai Direktīvas 13/93 6. panta 1. punktu netiek pieļauti valsts tiesību civilprocesa principi par faktu izvirzīšanas noilgumu un res judicata, lai paturētu tiesības kādā vēlākā tiesvedībā celt prasību par likumiskajiem procentiem, kuri ir uzkrājušies, bet nav pieprasīti [pirmajā] prasībā?
               
            
         (1)  OV 1993, L 95, 29. lpp.